ជូនចំពោះសហគមន៍ ក្រសួងអប់រំនៃទីក្រុងហ្វីឡាដែលហ្វ្យ៉ា៖


តាមការពិចារណាព្រឹត្តិការណ៍ថ្មីៗ ខ្ញុំសូមចែករំលែកសារនេះ នៅថ្ងៃនេះ ដើម្បីបញ្ជាក់ឡើងវិញនូវការប្តេជ្ញារបស់ ក្រ សួងអប់រំនៃទីក្រុងហ្វីឡាដែលហ្វ្យ៉ា ក្នុងការបង្កើតកន្លែងដែលមានសុវត្ថិភាព និងមានការស្វាគមន៍សម្រាប់សិស្ស និងក្រុមគ្រួសាររបស់យើង ដែលស្របតាមរដ្ឋធម្មនុញ្ញសហរដ្ឋអាមេរិក ច្បាប់រដ្ឋ Pennsylvania និងក្នុងស្មារតីនៃសេចក្តី​សម្រេច​របស់ក្រុមប្រឹក្សាភិបាលអប់រំ ថាសាលាជាទីកន្លែងដែលមានការ​ស្វាគមន៍។ នេះរួមបញ្ចូលសិស្សទាំងអស់ មិនគិតពីពូជសាសន៍ ជាតិព័ន្ធ ស្ថានភាពអន្តោប្រវេសន៍ ដើមកំណើត ភេទដែលចេញពីអារម្មណ៍របស់ខ្លួន និងការបង្ហាញឱ្យឃើញពីភេទរបស់ខ្លួន ទំនោរនៃសេចក្ដីស្រឡាញ់ ស្ថានភាពគ្រួសារ សាសនា ឬសមត្ថភាពរបស់អ្នកនោះទេ។ ក្រ សួងអប់រំនឹងធ្វើតាមច្បាប់ដែលបានតម្រូវ ហើយក្រុមអ្នកដឹកនាំសាលាត្រូវបានផ្តល់ការណែនាំអំពីវិធីការពារសិទ្ធិរបស់សិស្សអន្តោប្រវេសន៍របស់យើង។

អ្វីៗដែលសិស្ស និងក្រុមគ្រួសារត្រូវដឹង៖

* សូមប្រាកដថាព័ត៌មានសម្រាប់ទាក់ទងនៅពេលមានអាសន្នទាំងអស់សម្រាប់សិស្សរបស់លោកអ្នកមានព័ត៌​មានថ្មីៗដែលអាចទាក់ទងបាន។ ដើម្បីផ្ដល់ព័ត៌មានថ្មីៗរបស់លោកអ្នកសម្រាប់ទាក់ទង សូមទាក់ទងសាលារបស់កូន​លោកអ្នក។
* បុគ្គលិក អ្នកស្ម័គ្រចិត្ត និងអ្នកម៉ៅការ ត្រូវបានហាមឃាត់មិនឱ្យសួរអំពី ឬចែករំលែកព័ត៌មានផ្ទាល់ខ្លួនអ្វីមួយអំពីសិស្ស ឬក្រុមគ្រួសាររបស់លោកអ្នក រួមទាំងស្ថានភាពអន្តោប្រវេសន៍ លុះត្រាតែតម្រូវដោយច្បាប់ និងមានការអនុញ្ញាតពីការិយាល័យអគ្គមេធាវីរបស់ក្រសួងអប់រំ។
* យើងបានផ្តល់ការណែនាំដល់ក្រុមអ្នកដឹកនាំសាលាអំពីវិធីដោះស្រាយនៅពេលមានសំណើអ្វីមួយពីមន្ត្រីអន្តោប្រវេសន៍។

ប្រសិនបើលោកអ្នកមានសំណួរ ឬការបារម្ភអ្វី សូមទាក់ទងមកយើងខ្ញុំដោយប្រើវេទិកាទំនាក់ទំនងទៅវិញទៅមករបស់យើង ដោយចុចលើពាក្យអង់គ្លេសពណ៌ខៀវនេះ [Let’s Talk](https://www.k12insight.com/Lets-Talk/Dialogue.aspx?k=PZ9NX9D8K4GLT@WY3F6G4LT@DY7ZXT6LT) ។ យើង​នឹង​បន្ត​ធ្វើ​ការ​ក្នុងការ​ផ្តល់​ព័ត៌មាន​ដ៏​មាន​ន័យ និង​ការ​ហ្វឹកហ្វឺន​ដ៏​សំខាន់​ដល់​បុគ្គលិក​សាលា និង​បុគ្គលិកក្រសួងអប់រំ ដើម្បី​បង្កើតបរិយា​កាសដែល​មាន​សុវត្ថិភាព និង​មានការ​ស្វាគមន៍​ ​ដែល​សិស្ស​ទាំងអស់​របស់​យើង​អាច​រៀន​សូត្រ និង​រីក​ចម្រើន។

ក្នុងភាពជាដៃគូ



Tony B. Watlington Sr., Ed.D.

អគ្គនាយកនៃក្រសួងអប់រំ

ក្រសួងអប់រំនៃទីក្រុងហ្វីឡាដែលហ្វ្យ៉ា